|  |
| --- |
| Α′ ΣΥΛΛΟΓΟΣ ΕΚΠΑΙΔΕΥΤΙΚΩΝ Π.Ε. ΠΕΙΡΑΙΑ  **“ΡΗΓΑΣ ΦΕΡΑΙΟΣ”**  ΤΖΑΒΕΛΛΑ ΚΑΙ ΑΛΕΞΑΝΔΡΟΥ 1, ΠΕΙΡΑΙΑΣ 18533  **e-mail:** [**info@rigasfereospeiraias.gr**](mailto:info@rigasfereospeiraias.gr) **http://www.rfp.gr** |



ΠΕΙΡΑΙΑΣ 16/12/2024, Α.Π: 134

**Θέμα: Ψήφισμα συμπαράστασης**

**Κάτω τα χέρια από τους αγώνες και την πολιτική δράση!**

**Να αθωωθούν όλοι οι αγωνιστές! Να διαγραφούν τα πρόστιμα!**

**ΤΕΤΑΡΤΗ 18 ΔΕΚΕΜΒΡΙΟΥ**

**Στάση εργασίας 10:00-13.15 για συμμετοχή στη ΣΥΓΚΕΝΤΡΩΣΗ ΑΛΛΗΛΕΓΓΥΗΣ στις 11:00, στον χώρο του Εφετείου Κακουργημάτων**

**(Λουκάρεως 14 και Λ. Αλεξάνδρας)**

Στις 18/12 θα πραγματοποιηθεί στο Εφετείο Κακουργημάτων η δίκη των 62 συλληφθέντων της 6ης Δεκέμβρη του 2020 (ανάμεσά τους και οι συνάδελφοι Ζήσης Γκέρτσος και Παναγιώτης Χουντής, μέλη της ΕΛΜΕ Πειραιά), με το εξοργιστικό και υποκριτικό κατηγορητήριο της διασποράς μολυσματικής νόσου!Θυμίζουμε ότι η δίκη παραπέμφθηκε στο Εφετείο Κακουργημάτων με απόφαση του Τριμελούς Πλημμελειοδικείου της Αθήνας.

Για να θυμίσουμε όλα αυτά που εκτυλίχθηκαν στην επέτειο της δολοφονίας του Γρηγορόπουλου το 2020:

1) Μέσα σε μια αστυνομοκρατούμενη Αθήνα απαγορεύτηκε το δικαίωμα στη συγκέντρωση και τη διαδήλωση.

2) Με τις κάθε είδους απαγορεύσεις και την κρατική τρομοκρατία να έχουν κορυφωθεί μέσα στην περίοδο της καραντίνας και την κυβέρνηση να αφήνει τον λαό έρμαιο στην πανδημία!

3) Λίγες μέρες πριν είχε προηγηθεί η απαγόρευση της πορείας του Πολυτεχνείου, όπου η κυβέρνηση είχε επίσης προχωρήσει σε άγρια καταστολή, καθώς πάλι και σε συλλήψεις και κατηγορίες σε αγωνιστές, με χαρακτηριστικότερη την περίπτωση της δίκης των συλληφθέντων στα Σεπόλια. Δίκη η οποία ακυρώθηκε λίγο πριν την έκδοση της απόφασης επειδή δεν πήγαινε όπως σχεδίαζαν και θα ξεκινήσει από την αρχή ξανά!

Οι 62 συλληφθέντες στις 6 του Δεκέμβρη του 2020 ήταν μόνο ένα μέρος από τις εκατοντάδες προσαγωγές και συλλήψεις που έγιναν εκείνη την ημέρα. Χαρακτηριστικό της δυσκολίας του συστήματος να νομιμοποιήσει το πογκρόμ των συλλήψεων στις 6 Δεκέμβρη είναι ότι όλοι οι συλληφθέντες στην Αθήνα -πλην των 62 που ήταν στη ΓΑΔΑ- απαλλαχτήκαν με βούλευμα χωρίς δίκη!!

Είναι φανερό ότι μιλάμε για μια δίκη που έχει ξεκάθαρο πολιτικό χαρακτήρα και στόχο,καθώς πραγματοποιείται σε μια περίοδο όπου χτυπιούνται απεργίες και συγκεντρώσεις. Επιδιώκεται να εμπεδωθεί σε όλους τους αγωνιστές και στον λαό, ότι όλες οι προσπάθειες που γίνονται «ενοχλητικές» για τις πολιτικές επιλογές του συστήματος θα στοχοποιούνται και θα καταστέλλονται! Ειδικά σε μια περίοδο που δεκάδες συνάδελφοι διώκονται, και παραπέμπονται στα πειθαρχικά για συμμετοχή τους σε αποφάσεις των σωματείων, για συνδικαλιστική και πολιτική δράση.

Γι' αυτό είναι ανάγκη να μαζικοποιηθεί η πάλη για την αθώωση των 62 συλληφθέντων!  
Απαιτούμε:

-Να αθωωθούν όλοι οι αγωνιστές! -Να διαγραφούν τα πρόστιμα!

-Υπερασπιζόμαστε το δικαίωμα στη διαδήλωση, την κινητοποίηση, την απεργία και την πολιτική δράση!

- Η τρομοκρατία δεν θα περάσει!

**Το Δ.Σ. του Α΄ Συλλόγου Εκπαιδευτικών Π.Ε. Πειραιά «Ρήγας Φεραίος» κηρύσσει 4ωρη διευκολυντική στάση εργασίας (10.00-13.15) για τη συμμετοχή στη ΣΥΓΚΕΝΤΡΩΣΗ ΑΛΛΗΛΕΓΓΥΗΣ την Τετάρτη 18/12 στις 11:00, στον χώρο του Εφετείου Κακουργημάτων (Κ. Λουκάρεως και Λ. Αλεξάνδρας).**

|  |  |  |
| --- | --- | --- |
| σάρωση0002  Ο ΠΡΟΕΔΡΟΣ  ΜΑΡΙΟΣ  ΧΑΔΟΥΛΗΣ | rigas ferraios 2.jpgΓΙΑ ΤΟ Δ.Σ. | Ο ΓΕΝ. ΓΡΑΜΜΑΤΕΑΣ  σάρωση0001  ΣΩΤΗΡΗΣ  ΚΑΡΛΗΣ |